3)

Lisatakse järgmised artiklid ║: „Artikkel 2a Euroopa elektri põhivõrguettevõtjate võrgustik Kõik põhivõrguettevõtjad teevad ühenduse tasandil koostööd ║ Euroopa elektri põhivõrguettevõtjate võrgustiku kaudu, et tagada Euroopa elektripõhivõrgu optimaalne juhtimine ja hea tehniline areng ning edendada elektri siseturu väljakujundamist . Artikkel 2b Euroopa elektri põhivõrguettevõtjate võrgustiku loomine 1. Hiljemalt […] esitavad elektripõhivõrgu ettevõtjad komisjonile ja ametile tulevase Euroopa elektri põhivõrguettevõtjate võrgustiku põhikirja kavandi, tulevaste liikmete loetelu ja töökorra ▐ kavandi. 2. Kuue nädala jooksul alates põhikirja kavandi, liikmete loetelu ja töökorra kavandi kättesaamisest esitab amet komisjonile nende kohta arvamuse kohta. 3. Komisjon esitab arvamuse põhikirja kavandi, liikmete loetelu ja töökorra kavandi kohta kolme kuu jooksul pärast ameti arvamuse saamist. 4. Põhivõrguettevõtjad loovad kolme kuu jooksul pärast komisjoni arvamuse saamist Euroopa elektri põhivõrguettevõtjate võrgustiku, võtavad vastu selle põhikirja ja töökorra ning avaldavad need. Artikkel 2c Euroopa elektri põhivõrguettevõtjate võrgustiku ülesanded 1. Selleks et täita artiklis 2a märgitud eesmärke, kooskõlastab Euroopa elektri põhivõrguettevõtjate võrgustik ja esitab artiklis 2d seoses määruse (EÜ) nr …/2008, [millega luuakse energeetikasektorit reguleerivate asutuste koostööamet] artikli 6 lõikega 3 sätestatud korras ametile kinnitamiseks : a) lõikes 3 nimetatud valdkondade võrgureeglite kavandid, mis on töötatud välja koostöös turuosaliste ja võrgukasutajatega ; b) ühised võrguhaldusvahendid ja uuringukavad; c) 10-aastase investeerimiskava, sealhulgas tootmise piisavuse prognoosi iga kahe aasta järel; d) meetmed, et tagada võrkude juhtimise reaalajas kooskõlastamine tava- ja hädaolukorras; e) suunised, mis käsitlevad ühenduse ja kolmandate riikide põhivõrguettevõtjate vahelise tehnilise koostöö koordineerimist; f) ameti määratud prioriteetidel põhineva iga-aastase tööprogrammi; g) aastaaruande; ja h) iga-aastased suvise ja talvise tootmise piisavuse prognoosid. 2. Lõike 1 punktis f osutatud iga-aastane tööprogramm sisaldab sellel aastal väljatöötatavate võrgureeglite loendit ja kirjeldust, võrgu ühise käitamise ning uurimis- ja arendustegevuse kava ning soovituslikku ajakava. 3. Üksikasjalikud võrgureeglid hõlmavad järgmisi valdkondi, pidades silmas iga-aastases tööprogrammis määratletud prioriteete: a) turvalisus- ja töökindluseeskirjad, sealhulgas koostalitlusvõime eeskirjad ja hädaolukordades tegutsemise kord ; b) võrguühenduste ja võrgule juurdepääsu eeskirjad; ▐ c) piiriülese võimsuse jaotamise ja ülekoormuse juhtimise eeskirjad; ▐ d) võrguga seotud läbipaistvuseeskirjad; e) tasakaalustuseeskirjad ja arveldamise eeskirjad , sealhulgas reservvõimsust käsitlevad eeskirjad; f) ▐ põhivõrguettevõtjate vahelise hüvitamisega seotud eeskirjad; g) elektrivõrkude energiatõhusus. 4. Amet jälgib Euroopa elektri põhivõrguettevõtjate võrgustiku reeglite täitmist. 5. Euroopa elektri põhivõrguettevõtjate võrgustik avaldab iga kahe aasta järel kogu ühendust hõlmava 10-aastase võrkude investeerimiskava pärast selle heakskiitmist ameti poolt . See investeerimiskava sisaldab integreeritud võrgu mudelit, võimalikke stsenaariume, tootmise piisavuse aruannet ning süsteemi paindlikkuse hinnangut. Investeerimiskava tugineb eelkõige liikmesriikide investeerimiskavadele, võttes arvesse võrgu planeerimise piirkondlikke ja kogu ühendust hõlmavaid aspekte, muu hulgas Euroopa Parlamendi ja nõukogu otsuse nr 1364/2006/EÜ (11) kohastele üleeuroopaliste energiavõrkude suunistele. Investeerimiskavas määratletakse investeerimislüngad eelkõige seoses piiriülese võimsusega ning see sisaldab investeeringuid võrkudevaheliste ühenduste ja teiste infrastruktuuride rajamiseks, mis on vajalikud tõhusa kauplemise ja konkurentsi ning varustuskindluse jaoks. Investeerimiskavale lisatakse ülevaade võrgu piiriülese võimsuse suurendamise takistustest, mis tulenevad erinevast heakskiitmismenetlusest või tavast. Põhivõrguettevõtjate võrgustik täidab avaldatud investeerimiskava. 6. ║ Euroopa elektri põhivõrguettevõtjate võrgustik võib artiklis 2a märgitud eesmärkide täitmiseks teha ametile omal algatusel võrgureeglite kavandi ettepaneku mis tahes valdkonnas, välja arvatud lõikes 3 loetletud valdkonnad. Amet võtab artiklis 2f märgitud menetluse kohaselt vastu reeglid, tagades samas, et need võrgureeglid ei ole vastuolus artikli 2e alusel vastu võetud suunistega. Artikkel 2d Ameti teostatav järelevalve 1. Amet jälgib Euroopa elektri põhivõrguettevõtjate võrgustiku nende ülesannete täitmist, millele osutatakse artikli 2c lõikes 1. 2. Euroopa elektri põhivõrguettevõtjate võrgustik kogub kogu võrgureeglite rakendamisega seotud asjassepuutuva teabe ja esitab selle ametile hindamiseks. 3. Euroopa elektri põhivõrguettevõtjate võrgustik esitab ametile heakskiitmiseks võrgureeglite kavandi ja artikli 2c lõikes 1 märgitud dokumendid . ▐ Amet jälgib võrgureeglite, 10-aastase investeerimiskava ja iga-aastase tööprogrammi täitmist ning lisab oma aastaaruandesse selle jälgimistegevuse tulemused. Juhul kui põhivõrguettevõtjad ei täida võrgureegleid, 10-aastast investeerimiskava või iga-aastast tööprogrammi, teavitab amet sellest komisjoni . Artikkel 2e Suuniste väljatöötamine 1. Komisjon koostab pärast ametiga konsulteerimist iga-aastase prioriteetide loetelu, milles määratakse kindlaks elektri siseturu arengu esmatähtsad küsimused. 2. Seda prioriteetide loetelu arvesse võttes volitab komisjon ametit töötama maksimaalselt kuue kuu jooksul välja artiklis 2c sätestatud suuniste kavandi, milles nähakse ette peamised, selged ja objektiivsed põhimõtted eeskirjade ühtlustamiseks. 3. Kõnealuste suuniste kavandamisel konsulteerib amet ametlikult ning avatud ja läbipaistval viisil Euroopa elektri põhivõrguettevõtjate võrgustiku ja muude sidusrühmadega. 4. Amet võtab nimetatud konsulteerimise põhjal vastu suuniste kavandi. Ta täpsustab konsultatsiooni käigus tehtud märkusi ja selgitab, mil viisil neid on arvesse võetud. Kui märkusi ei ole arvesse võetud, põhjendab ta seda. 5. Komisjon võib omal algatusel või ameti taotlusel algatada suuniste ajakohastamiseks sama menetluse. Artikkel 2f Võrgureeglite väljatöötamine 1. Kuue kuu jooksul pärast suuniste vastuvõtmist ameti poolt vastavalt artiklile 2e a volitab komisjon Euroopa elektri põhivõrguettevõtjate võrgustikku töötama välja võrgureeglite kavandi, mis on täielikult kooskõlas suunistes sätestatud põhimõtetega. 2. Euroopa elektri põhivõrguettevõtjate võrgustik võtab võrgureeglite väljatöötamisel arvesse turuosaliste ja võrgukasutajate tehnilist asjatundlikkust ning teavitab neid edasiminekust. 3. Euroopa elektri põhivõrguettevõtjate võrgustik esitab ametile võrgureeglite kavandi. 4. Amet peab võrgureeglite kavandiga seoses ametlikke konsultatsioone avatud ja läbipaistval viisil. 5. Amet võtab nimetatud konsulteerimise põhjal vastu võrgureeglite kavandi. Ta täpsustab konsultatsiooni käigus tehtud märkusi ja selgitab, mil viisil neid on arvesse võetud. Kui märkusi ei ole arvesse võetud, põhjendab ta seda. 6. Ameti omal algatusel või Euroopa elektri põhivõrguettevõtjate võrgustiku taotlusel võib sama korra kohaselt viia läbi kehtivate reeglite läbivaatamise. 7. Komisjon võib ameti soovitusel esitada võrgureeglid artikli 13 lõikes 1 osutatud komiteele nende lõplikuks vastuvõtmiseks vastavalt artikli 13 lõikes 2 osutatud kontrolliga regulatiivmenetlusele . Artikkel 2g Konsulteerimine 1. Amet konsulteerib ametlikult avatud ja läbipaistval viisil kõikide asjakohaste turuosalistega ▐; konsulteerimisse on kaasatud tarneettevõtjad, tootmisettevõtjad, tarbijad, võrgu kasutajad, jaotusvõrguettevõtjad, sealhulgas asjaomased (tööstusharu)liidud, tehnilised asutused ja sidusrühmade platvormid. 2. Kõik lõikes 1 osutatud küsimustega seotud dokumendid ja kohtumiste protokollid avalikustatakse. 3. Enne suuniste ja reeglite vastuvõtmist teeb amet teatavaks, milliseid märkusi konsulteerimise käigus esitati ning selgitab, mil viisil neid märkusi on arvesse võetud. Kui märkusi ei ole arvesse võetud, põhjendab ta seda. 4. Euroopa elektri põhivõrguettevõtjate võrgustik teeb vastavalt artikli 2f lõikele 2 koostööd turuosaliste ja võrgukasutajatega. Artikkel 2h Kulud Artiklites 2a kuni2j osutatud Euroopa elektripõhivõrgu ettevõtjate võrgustiku tegevusega seotud kulud kannavad põhivõrguettevõtjad ning need kaasatakse tariifide arvutamisse. Reguleerivad asutused kiidavad nimetatud kulud heaks ainult siis, kui need on mõistlikud ja proportsionaalsed. Artikkel 2i Põhivõrguettevõtjate piirkondlik koostöö 1. Põhivõrguettevõtjad teevad piirkondliku koostööd Euroopa elektri põhivõrguettevõtjate võrgustiku raames, et aidata kaasa artikli 2c lõikes 1 nimetatud ülesannete täitmisele. Eelkõige avaldavad nad iga kahe aasta järel piirkondliku investeerimiskava ning võivad teha sellel põhinevaid investeerimisotsuseid. Piirkondlik investeerimiskava ei tohi olla vastuolus artikli 2c lõike 1 punktis b osutatud 10-aastase investeerimiskavaga. 2. Põhivõrguettevõtjad parandavad töökorraldust, et tagada võrgu optimaalne haldamine, ja kui see on tõhus, edendavad energiabörside arengut, piiriülese võimsuse kooskõlastatud jaotamist ▐ ning piiriüleste tasakaalustusmehhanismide ühilduvust . ▐ Artikkel 2j Ühenduse ja kolmandate riikide põhivõrguettevõtjate vaheline tehniline koostöö 1. Ühenduse ja kolmandate riikide põhivõrguettevõtjate vahelist tehnilist koostööd jälgivad riiklikud reguleerivad asutused. 2. Kui sellise tehnilise koostöö käigus ilmneb mittevastavus ameti poolt vastu võetud eeskirjadele ja reeglitele, palub riiklik reguleeriv asutus ametilt selgitust.